LĪGUMS Nr. B8-2022/167
par skābekļa ārējo tīklu cauruļvadu montāžas darbiem stacionārā Juglas ielā 20, Rīgā 
Rīgā, 
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, kuru saskaņā ar statūtiem un 2021. gada 5. janvāra pilnvaru Nr. A1/1.1-18/21/1 pārstāv valdes loceklis Kaspars Plūme, turpmāk – Pasūtītājs, no vienas puses, un 
Linde Gas SIA, kuru pārstāv klientu vadītājs Vadims Medžidovs, kas darbojas uz pilnvaras Nr.33 pamata, turpmāk – Uzņēmējs, no otras puses,
abi kopā un katrs atsevišķi turpmāk – Puses vai Puse,
[bookmark: _GoBack]kopā saukti Puses un katrs atsevišķi arī Puse, pamatojoties uz ārkārtas iepirkuma “Gāzu apgādes sistēmas rekonstrukcija un pilnveide” (iepirkuma identifikācijas Nr. RAKUS 2021/133A) rezultātiem, noslēdz šādu līgumu, turpmāk – Līgums:

1. LĪGUMA PRIEKŠMETS
Uzņēmējs apņemas veikt skābekļa ārējo tīklu cauruļvadu montāžas darbus (turpmāk – Darbi) Pasūtītāja stacionārā Juglas ielā 20, Rīgā, atbilstoši Pasūtītāja noteiktajām prasībām Darbiem, kas ir noteiktas Līguma 1.pielikumā “Tehniskā specifikācija – darba uzdevums”.  

2. LĪGUMA TERMIŅŠ UN IZPILDES KĀRTĪBA
2.1. Līgums stājas spēkā tā abpusējās parakstīšanas dienā un ir spēkā līdz saistību izpildei.
2.2. Kopējais maksimālais visu darbu izpildes termiņš: 10 (desmit) darba dienas no Objekta nodošanas Darbu izpildei.
2.3. Pusēm savstarpēji vienojoties, ņemot vērā Pasūtītāja darba režīmu, finansējuma pieejamību, kā arī citus objektīvus iemeslus, piemēram, gadījumus, kad no Uzņēmēja neatkarīgu iemeslu dēļ tiek aizkavēta Darbu izpildei nepieciešamo materiālu piegāde un/vai arī materiālu piegāde no pārdevēju/ražotāju puses līgumā norādītājos termiņos nav iespējama, Līguma 2.2. punktā noteiktais termiņš var tikt pagarināts.
2.4. Pusēm, savstarpēji vienojoties ir tiesības izbeigt Līgumu.

3. DARBU CENA UN SAMAKSAS NOTEIKUMI
3.1. Par pienācīgu visu Līguma 1.punkta noteikto Darbu izpildi Uzņēmējs saņem EUR 1 334,90 (viens tūkstotis trīs simti trīsdesmit četri euro un 90 centi), bez pievienotās vērtības nodokļa (turpmāk – PVN), turpmāk arī Līguma summa. Līguma summā ir ietvertas visas izmaksas, kas saistītas ar Darbu veikšanu visā Līguma darbības laikā.
3.2. 10 (desmit) darba dienu laikā pēc Darbu pabeigšanas Uzņēmējs sagatavo Darbu pieņemšanas un nodošanas aktu un iesniedz to Pasūtītājam. Pasūtītājs piecu darba dienu laikā izvērtē veikto Darbu atbilstību Līguma, Vispārīgās vienošanās un normatīvo aktu noteikumiem.
3.3. Ja veiktie Darbi atbilst Līguma, tā pielikumu un normatīvo aktu noteikumiem, Pasūtītājs pieņem Darbus, parakstot Darbu nodošanas un pieņemšanas aktu.
3.4. Ja sniegtie Darbi neatbilst Līguma, tā pielikumu vai normatīvo aktu noteikumiem, Pasūtītājs nepieņem Darbus, neparakstot Darbu nodošanas un pieņemšanas aktu, bet to atgriež Uzņēmējam, kopā ar rakstiski noformētu pretenziju par konstatētajiem trūkumiem. Šāda gadījumā Uzņēmējam norādītie trūkumi jānovērš par saviem līdzekļiem un, pēc trūkumu novēršanas, Uzņēmējam atkārtoti jāiesniedz Pasūtītājam Darbu pieņemšanas un nodošanas akts izvērtēšanai.  
3.5. Par faktiski izpildītajiem Darbiem Pasūtītājs maksā Uzņēmējam 30 (trīsdesmit) dienu laikā no Darbu izpildes akta abpusējas parakstīšanas, Darbu nodošanas un pieņemšanas akta abpusējas parakstīšanas un Līguma noteikumiem atbilstoša Uzņēmēja sagatavota rēķina saņemšanas.
3.6. Puses vienojas, ka Uzņēmējs iesniedz rēķinu, nosūtot to uz Pasūtītāja elektroniskā pasta adresi aslimnica@aslimnica.lv. Uzņēmējs, sagatavojot rēķinu, tajā iekļauj informāciju par Līguma datumu, numuru, Objekta nosaukumu un Objekta kadastra numuru. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.
3.7. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Uzņēmēja norādīto bankas norēķinu kontu.
3.8. Līguma pirmstermiņa izbeigšanas gadījumā Puses veic galējo norēķinu par faktiski izpildītiem un Pasūtītāja pieņemtajiem Darbiem 30 (trīsdesmit) dienu laikā no dienas, kad Puses ir parakstījušas aktu par līdz Līguma izbeigšanas dienai faktiski izpildītajiem Darbiem un Uzņēmējs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā pastāv domstarpības par faktiski izpildītajiem Darbiem (t.sk. to apjomiem) līdz Līguma izbeigšanas dienai, šajā punktā minētajā aktā iekļauj tikai tos faktiski izpildītos Darbus , par kuru izpildi Pusēm nav domstarpību. Pirms galēja norēķina par līdz Līguma izbeigšanas dienai faktiski izpildītajiem Darbiem, Pasūtītājs veic ieturējumu, dzēšot Pasūtītājam saskaņā ar Līgumu pienākošos maksājumus.

4. GARANTIJA
Izpildītajiem Darbiem tiek noteikta garantija 24 (divdesmit četri) mēneši.

5. CITI NOTEIKUMI
5.1. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
5.2. Līguma grozījumi ir jānoformē rakstiski un jābūt abu Pušu parakstītiem. 
5.3. Parakstot Līgumu, Uzņēmējs apliecina, ka ir saņēmis no Pasūtītāja Darbu veikšanai nepieciešamo informāciju pilnā apjomā un apliecina, ka Uzņēmējam nav un tas neizvirzīs pret Pasūtītāju nekādas pretenzijas šajā sakarā.
5.4. Līguma izpildē Puses nosaka sekojošas kontaktpersonas un to pilnvarojuma apjomu: 
5.4.1. Pasūtītāja kontaktpersona: Medicīnas ierīču daļas vadītājs Mārcis Rancāns, tālr. +371 28704846, e-pasts: marcis.rancans@aslimnica.lv. Pasūtītāja kontaktpersona ir tiesīga parakstīt Objekta nodošanas un pieņemšanas aktu, kā arī Darbu nodošanas un pieņemšanas aktu;
5.4.2. [bookmark: _Hlk58570387]Uzņēmēja kontaktpersona Vadims Medžidovs, tālr +37127837775, vadims.medzidovs@linde.com. Uzņēmēja kontaktpersona ir tiesīga parakstīt Objekta pieņemšanas – nodošanas aktu un Darbu pieņemšanas un nodošanas aktu. 
5.5. Līgums sastādīts uz trīs lapām latviešu valodā un tam pievienots 1. pielikums “Tehniskā specifikācija – darba uzdevums” uz vienas lapas.

6. PUŠU REKVIZĪTI UN PARAKSTI
	Pasūtītājs
SIA “Rīgas Austrumu klīniskā 
universitātes slimnīca”
Hipokrāta ielā 2, Rīgā, LV-1038
[bookmark: _Hlk54968013]Reģ. Nr. 40003951628
Banka: AS Swedbank
Bankas kods HABALV22
Konta Nr. LV07HABA0551008682555
Tālr. +371 67042400, fakss +371 67042786, 
e- pasts: aslimnica@aslimnica.lv

____________________________
K. Plūme

	Uzņēmējs:
Linde Gas SIA

Katrīnas iela 5, Rīga, LV-1045
Reģ. Nr. LV40003068518
Banka: AS SWEDBANK
Bankas kods HABALV22
Konta: LV72HABA00011408051510
Tālr. +371 67023916, 
e- pasts: linde.lv@linde.com

__________________________
V.Medžidovs




DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

